[{"text_idx": "#000000", "text": "Sportlaste o\u0303iguste ja kohustuste deklaratsioon"}, {"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000002", "text": "Iga ajakirja \u201cSport\u201d mu\u0308u\u0308gist 1 euro Eesti noorte motospordile"}, {"text_idx": "#000003", "text": "Ta\u0308navuse motomessi Tallinn Motor Show (9.-11. ma\u0308rts) ametlik va\u0308ljaanne on ajakiri \u201cSport\u201d, kus lisaks traditsioonilisele messiinfole leiab ohtralt erinevaid mototeemalisi artikleid. Panustamaks Eesti motospordi arengusse annetab ajakiri igalt messil mu\u0308u\u0308dud ajakirjalt 1 euro noorte Eesti motosportlaste toetuseks."}, {"text_idx": "#000004", "text": "Ma\u0308rtsi alguses ilmuvast ajakirjast \u201cSport\u201d saab lugeda intervjuusid eelmise aasta parimate motosportlaste Hannes Soomeri ja Kevin Saarega, noortega aastaid tegeleva Hannes Prikki ja eelmisel aastal motomessi projektitsiklite konkursil vo\u0303idutsenud Anton Suvoroviga."}, {"text_idx": "#000005", "text": "Kuna Eestis kogub tuure motomatkamine, siis on ajakirjas ka lugu, kuidas pikemaks so\u0303iduks ette valmistuda ja palju muud tsikliga reisimisega seonduvat.\n2018. aastal toimub Eestis taas mitu rahvusvahelist tippvo\u0303istlust ning ka nendest ja kohalikest meistrisarjadest tehakse va\u0308ike u\u0308levaade.\nAjalooliste lugude autoriks on legendaarne Aare Arula, kes on va\u0308lja otsinud ko\u0303ikide Eestis harrastatavate motospordialade esimesed meistrid ja kuna messile eelnev pa\u0308ev on rahvusvaheline naistepa\u0308ev, siis leidub ajakirjas lugu vapratest Eesti naisso\u0303itjatest, kes motovo\u0303istlustel ilma teinud ning eraldi intervjuu on eelmise aasta Motomissiga.\nMa\u0308rtsi alguses ta\u0308histatakse ka Eesti esimese motoklubi 90ndat juubelit ja ka sellest on Arula sulest ilmunud huvitav lugemine."}, {"text_idx": "#000006", "text": "Ajakiri \u201cSport\u201d messiva\u0308ljaanne hinnaga 4.95 \u20ac on mu\u0308u\u0308gil messi kassades ja 1. tasandil asuvas Eesti Mootorrattaspordi Fo\u0308deratsioon boksis, kus mu\u0308u\u0308akse Team Estonia riideid ja fa\u0308nniatribuutikat."}, {"text_idx": "#000009", "text": "Husqvarna esitleb motomessil esmakordselt ta\u0308navatsikleid"}, {"text_idx": "#000013", "text": "Tallinna motomessi ku\u0308lastas esimestel pa\u0308evadel u\u0308le 8000 motofa\u0308nni!"}, {"text_idx": "#000021", "text": "Kestvuskrossi EKV V etapp Kosel"}]